SET ทรงตัวในกรอบ เคาะ 9 บจ.เด็ดเทรนด์ดี
ข่าวหุ้นธุรกิจออนไลน์รายงาน เช้านี้ ณ เวลา 9.27 น. ค่าเ …
6 มิ.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.27 น. ค่าเงินบาทอยู่ที่ 34.03 บาทต่อเหรียญ ขณะที่ตลาดหุ้นเอเชียส่วนใหญ่ปรับตัวเพิ่มขึ้น หลังดัชนีดาวโจนส์ S&amp;P500 และ Nasdaq เดินหน้าทำนิวไฮติดต่อกันเป็นวันที่ 2 เมื่อวันศุกร์ที่ผ่านมา โดยได้ปัจจัยบวกจากการพุ่งขึ้นของหุ้นกลุ่มเทคโนโลยีและกลุ่มอุตสาหกรรม ส่วนตลาดหุ้นญี่ปุ่นปรับตัวลงเนื่องจากเงินเยนแข็งค่าเมื่อเทียบกับดอลลาร์สหรัฐ
นักวิเคราะห์มองดัชนีหุ้นไทย (SET) วันนี้ดัชนีเคลื่อนไหวผันผวนในกรอบจำกัดเนื่องจากยังขาดปัจจัยบวกที่ชัดเจน ขณะที่นักลงทุนส่วนใหญ่รอดูปัจจัยที่ต้องติดตามจากต่างประเทศ โดยเฉพาะการเลือกตั้งในอังกฤษ การลงทุนจึงยังคงแนะนำเลือกซื้อหุ้นรายตัวที่มีปัจจัยหนุนเฉพาะตัว และพื้นฐานดี หุ้นเด่นเลือก IHL-AMATA-WHA-EA-BPP-MTLS-TISCO-WORK และ GFPT
 
บล.ธนชาต ระบุในบทวิเคราะห์ (5 มิ.ย.) ว่า ตลาดหุ้นโลกแข็งแกร่ง Dow Jones +0.29% แม้การจ้างงานนอกภาคเกษตรเดือน เม.ย. +138,000 ตำแหน่งต่ำกว่าที่ตลาดคาด ขณะที่อัตราการว่างงานลดลงเหลือ 4.3% และค่าจ้าง +2.5% y-y ยังเป็น Sentiment “บวก” ระยะสั้น แนะนำกลยุทธ์ “Selective” ยังมองระยะการปรับสูงขึ้นของ SET “จำกัด” ที่ 1,568/1,575 จุด ขณะที่ปัจจัยที่ต้องติดตามในช่วง 1 – 2 สัปดาห์นี้ ได้แก่ 1) การเลือกตั้งอังกฤษ วันที่ 8 มิ.ย. 2) การประกาศหุ้นเข้า SET50/100 และ 3) การประชุม FOMC 14 มิ.ย.คาดขึ้นดอกเบี้ย 0.25%
แนะนำ “Selective” 1) กลุ่มหุ้นพื้นฐานดี ที่คาดว่าจะถูกเพิ่มใน SET50/100 อย่าง MTLS EA TISCO WORK  (ขึ้นค่าโฆษณาหนุนกำไร 2Q17 เติบโตสูง ทั้งปี +255%) และ 2) กลุ่มหุ้นที่ได้ผลดีพัฒนา EEC: AMATA, WHA  (กำไร 2Q17 แข็งแกร่ง จากการโอนที่ดินแปลงใหญ่, ลดดอกเบี้ยจ่ายหลังขาย WHAUP, ขณะที่รายได้ผลิตไฟฟ้าจะเพิ่มขึ้น 120MW +34% สิ้นปีนี้
 
บล.กรุงศรี ระบุในบทวิเคราะห์ (5 มิ.ย.) มีมุมมองเป็นกลาง คาดดัชนีเคลื่อนไหวผันผวนในกรอบจำกัด ตลาดยังไม่มีปัจจัยบวกใหม่ที่ชัดเจน ขณะที่สัปดาห์นี้นักลงทุนจะชะลอการลงทุนเพื่อรอดูการเลือกตั้งของอังกฤษในวันที่ 8 มิ.ย. รวมถึงปัญหาการเมืองในสหรัฐซึ่งนาย เจมโคมี อดีต ผู้อำนวยการ FBI จะเข้าให้การกับวุฒิสภาสหรัฐในวันที่ 8 มิ.ย.เกี่ยวกับประเด็นที่ประธานาธิบดี โดนัล ทรัมป์ ขอร้องให้เขาเลิกสืบคดีที่รัสเซียเข้ามาแทรกแทรงการเลือกตั้งของสหรัฐ ทำให้บรรยากาศการลงทุนในช่วงต้นสัปดาห์จะยังซบเซา กลยุทธ์การลงทุนยังเน้น Selective Buy หุ้นที่มีปัจจัยบวกเฉพาะตัว อาทิ หุ้นที่คาดว่าจะเข้าคำนวนใน SET50/100 รอบใหม่ SET50 (EA BPP MTLS TISCO) และ SET100 (WORK GFPT)
กลยุทธ์การลงทุนวันนี้ : Selective Buy หุ้นเก็งกำไรระยะสั้น : IHL (ซื้อเก็งกำไร/เป้า Consensus 9.10 บาท) รับอานิสงส์รัฐบาลจีนสั่งปิดโรงฟอกหนังที่ไม่ได้คุณภาพส่งผลให้กำลังการผลิตโรงฟอกหนังลดลงเป็นบวกต่อ IHL ซึ่งได้ยอดสั่งซื้อเพิ่มขึ้นเท่าตัวหนุนกำไรสุทธิปีนี้และปีหน้าเติบโตโดดเด่น
 
บล.ฟิลลิป (ประเทศไทย) ระบุในบทวิเคราะห์ (5 มิ.ย.) ว่า ปัจจัยบวกที่คอยหนุนตลาดหุ้นไทยยังมีจำกัด แต่ด้วยความมั่นใจของนักลงทุนที่มีเพิ่มขึ้น ยังคอยหนุน Downside ช่วงสั้นของตลาดอยู่ การรีบาวด์จึงมีให้เห็นเป็นระยะ แม้จะมีปริมาณการซื้อขายเบาบาง ทั้งนี้ มองตลาดจะมีความผันผวนมากขึ้น อีกทั้งความเสี่ยงทางลงดูมีมากกว่า ท่ามกลางความไม่แน่นอนของหลายปัจจัย ทั้งประเด็นการเมืองในประเทศเศรษฐกิจหลัก และเหตุก่อการร้ายในหลายประเทศ ซึ่งหาก SET ยืน 1,560 ไม่อยู่อาจลงไปทดสอบแนวรับแถว 1530 จุดได้อีกครั้ง มองกรอบวันนี้ 1,560 – 1,570 จุด
กลยุทธ์การลงทุน: ขึ้นขาย ลงซื้อ
เก็งกำไรระยะสั้น: ถือ BCH, JMART และ PSTC
หุ้น Upside momentum: ถือ BANPU
หุ้นที่คาดเข้า SET50: ถือ BJC, MTLS